
Ανάλυση

[bookmark: _Hlk41572667][bookmark: _Hlk5874169]Φάση 1: 	Τα αιτήματα των φυσικών προσώπων προς το Πανεπιστήμιο λαμβάνονται αρχικά από τη Διεύθυνση ή Τμήμα ή Δομή και αφού λάβουν πρωτόκολλο στη συνέχεια προωθούνται στον Υπεύθυνο Προστασίας Δεδομένων. Τα φυσικά πρόσωπα έχουν τη δυνατότητα υποβολής αιτημάτων σχετικά με τα δεδομένα προσωπικού χαρακτήρα που τους αφορούν, τα οποία επεξεργάζεται το Πανεπιστήμιο, είτε αυτοπροσώπως είτε μέσω αντιπροσώπου (άλλο φυσικό πρόσωπο με εξουσιοδότηση ή νομικό πρόσωπο, κ.λπ.). Η κατάθεση του αιτήματος γίνεται φυσική παρουσία σε Διευθύνσεις/ Τμήματα / Δομές του Πανεπιστημίου. 
Για την υποβολή του αιτήματος χρησιμοποιείται το έντυπο «Αίτημα Διαχείρισης Προσωπικών Δεδομένων», το οποίο συμπληρώνεται απευθείας από το φυσικό πρόσωπο.
Στην περίπτωση που ο χειρισμός των αιτημάτων αυτών πραγματοποιείται άμεσα από το Πανεπιστήμιο, η υποβολή του αιτήματος μπορεί να γίνει με τη χρήση του ειδικού εντύπου ανά κατηγορία αιτήματος ή του εντύπου «Αίτημα Διαχείρισης Προσωπικών Δεδομένων», το οποίο υποβάλλεται στη Διεύθυνση ή Τμήμα ή Δομή του Πανεπιστήμιου και στη συνέχεια δίνεται πρωτόκολλο.
Ο λήπτης του αιτήματος σε κάθε περίπτωση πρέπει να πιστοποιήσει την ταυτότητα του φυσικού προσώπου με την καταγραφή στοιχείων ταυτοποίησης, όπως ο αριθμός δελτίου ταυτότητας ή ο αριθμός διαβατηρίου ή και στοιχεία/έγγραφα εξουσιοδότησης, όταν ο αιτών δεν αποτελεί το φυσικό πρόσωπο. 
Για κάθε αίτημα, θα πρέπει να είναι διαθέσιμες οι ακόλουθες πληροφορίες:
· Στοιχεία ταυτοποίησης (αριθμός δελτίου ταυτότητας ή ο αριθμός διαβατηρίου ή στοιχεία/έγγραφα εξουσιοδότησης κ.λπ.)
· [bookmark: _Hlk5874789]Τρόπος/Κανάλι κατάθεσης αιτήματος (κατάθεση αιτήματος με φυσική παρουσία στον Δήμο)
· Κατηγορία δικαιώματος (δικαίωμα περιορισμού και δικαίωμα αντίρρησης)
· Πρόσθετες λεπτομέρειες περιγραφής αιτήματος που θα βοηθήσουν στην κατανόηση του αιτήματος.
Το αίτημα προωθείται άμεσα στον Υπεύθυνο Προστασίας Δεδομένων προς αξιολόγηση και συμπλήρωση του εντύπου «Αίτημα Διαχείρισης Προσωπικών Δεδομένων».
Σε περίπτωση που το αίτημα αφορά δεδομένα φυσικών προσώπων που υφίστανται επεξεργασία βάσει από κοινού υπευθυνότητας του Πανεπιστημίου με άλλο δημόσιο φορέα, ο Υπεύθυνος Προστασίας Δεδομένων του Πανεπιστημίου παρέχει τις σχετικές πληροφορίες για τον τρόπο διαχείρισης του αιτήματος στους αντίστοιχους από Κοινού Υπεύθυνους Επεξεργασίας και αποφασίζουν από κοινού για τη διαχείρισή του.
Κάθε χρόνο ο Υπεύθυνος Προστασίας Δεδομένων ενημερώνει το έντυπο «Μητρώο Αιτημάτων Φυσικών Προσώπων και Καταγγελιών», ώστε να καταγράφονται τα αιτήματα και η στατιστική ανάλυσή τους διακριτά ανά έτος. 
Φάση 2: 	Ο Υπεύθυνος Προστασίας Δεδομένων αξιολογεί:
· τη νομιμότητα του αιτήματος: κατά πόσον το αίτημα έχει υποβληθεί από το ίδιο το ενδιαφερόμενο φυσικό πρόσωπο ή από τον αρμόδιο Υπεύθυνο Επεξεργασίας, αν το έντυπο «Αίτημα Διαχείρισης Προσωπικών Δεδομένων» έχει συμπληρωθεί πλήρως και ορθά και αν υπάρχουν συνυποβαλλόμενα επαρκή δικαιολογητικά για την ταυτοποίηση του φυσικού προσώπου.
· την εγκυρότητα του αιτήματος, δηλαδή κατά πόσον το Πανεπιστήμιο επεξεργάζεται δεδομένα προσωπικού χαρακτήρα για το συγκεκριμένο φυσικό πρόσωπο.
Σε περίπτωση που απαιτούνται διευκρινίσεις, ο Υπεύθυνος Προστασίας Δεδομένων ενημερώνει το φυσικό πρόσωπο άμεσα. Αν δεν λαμβάνονται οι απαιτητές διευκρινίσεις, τότε ο Υπεύθυνος Προστασίας Δεδομένων ενημερώνει το φυσικό πρόσωπο για τους λόγους που δεν μπορεί να ικανοποιηθεί το αίτημά του και ενημερώνει τα έντυπα «Αίτημα Διαχείρισης Προσωπικών Δεδομένων» και «Μητρώο Αιτημάτων Φυσικών Προσώπων και Καταγγελιών» για την απόρριψη του αιτήματος. 
Εάν το αίτημα είναι υπερβολικό (π.χ. έχει επαναλαμβανόμενο χαρακτήρα σε πολύ σύντομο και μη λογικό χρονικό διάστημα) ή προδήλως αβάσιμο (π.χ. δεν συμβαίνει η επεξεργασία που αναφέρει το φυσικό πρόσωπο), ο Υπεύθυνος Προστασίας Δεδομένων αξιολογεί το αίτημα και μπορεί να:
· προβεί σε επιβολή αντίτιμου για την ικανοποίηση του αιτήματος.
· αρνηθεί την ικανοποίηση του αιτήματος, ενημερώνοντας για τους λόγους μη ικανοποίησής του.
Στην περίπτωση αντιτίμου, η διαδικασία συνεχίζει μετά την πληρωμή του αντιτίμου.  
[bookmark: _Hlk41571596]Σε περίπτωση που το αίτημα συνιστά καταγγελία, διενεργείται άμεσα επικοινωνία με τη Νομική Υπηρεσία του Πανεπιστημίου για λήψη καθοδήγησης και για την ανάθεση του χειρισμού της υπόθεσης και εφαρμόζεται η «Διαδικασία αντιμετώπισης καταγγελιών».
Εφόσον δε συντρέχει κάποιος λόγος απόρριψης του αιτήματος και αυτό είναι πλήρες και τεκμηριωμένο, ο Υπεύθυνος Προστασίας Δεδομένων το αναθέτει σε αρμόδιο στέλεχος του Πανεπιστημίου προς υλοποίηση, τον Υπεύθυνο Υλοποίησης και ενημερώνει τον αιτούντα ότι το αίτημα βρίσκεται στο στάδιο της επεξεργασίας του. Ο Υπεύθυνος Προστασίας Δεδομένων ενημερώνει το έντυπο «Αίτημα Διαχείρισης Προσωπικών Δεδομένων» με την εξέλιξη της έγκρισης και έναρξης υλοποίησης. 
Αν το Πανεπιστήμιο αδυνατεί να ικανοποιήσει κάποιο αίτημα στο προβλεπόμενο διάστημα του ενός μήνα, ο Υπεύθυνος Προστασίας Δεδομένων σε συνεργασία με τον Υπεύθυνο Υλοποίησης του αιτήματος ενημερώνει γραπτώς (ηλεκτρονικά ή μέσω επίσημης αλληλογραφίας) και εντός του αρχικού μήνα από την υποβολή του αιτήματος τον αιτούντα, σχετικά με την καθυστέρηση ικανοποίησης του αιτήματος, τους λόγους που την προκαλούν και τον τελικό χρόνο υλοποίησης, ο οποίος δεν θα υπερβαίνει τους 3 μήνες από την υποβολή του αιτήματος. Σε περίπτωση που εκτιμάται πρόσθετη καθυστέρηση ενημερώνει άμεσα τη Σύγκλητο/Συμβούλιο Διοίκησης για την κλιμάκωση των ενεργειών χειρισμού.
Ο Υπεύθυνος Προστασίας Δεδομένων ενημερώνει το έντυπο «Μητρώο Αιτημάτων και Καταγγελιών» για το αίτημα και τα στοιχεία λήψης και υλοποίησης ή απόρριψης. 
Φάση 3: 	Ο Υπεύθυνος Υλοποίησης μεριμνά για την έγκαιρη και αποτελεσματική υλοποίηση του αιτήματος, σε συνεργασία με τα εμπλεκόμενα μέρη εντός και εκτός Πανεπιστήμιου. 
Για την υλοποίηση του αιτήματος διενεργούνται οι ακόλουθες ενέργειες:
Α. Περιορισμός στην επεξεργασία των δεδομένων
Το φυσικό πρόσωπο μπορεί να αιτηθεί τον περιορισμό της επεξεργασίας των δεδομένων του. Ο Υπεύθυνος Υλοποίησης ελέγχει ότι πληρείται τουλάχιστον μια από τις κάτωθι προϋποθέσεις:
· η ακρίβεια των προσωπικών δεδομένων αμφισβητείται από το φυσικό πρόσωπο, οπότε ζητείται περιορισμός για τη χρονική περίοδο που απαιτείται μέχρι το Πανεπιστήμιο να επιβεβαιώσει την ακρίβειά τους.
· η επεξεργασία δεν καλύπτεται από το απαιτούμενο πλαίσιο νομιμότητας και το φυσικό πρόσωπο δεν αιτείται τη διαγραφή των προσωπικών του δεδομένων, αλλά τον περιορισμό της χρήσης τους.
· το Πανεπιστήμιο δεν χρειάζεται πλέον τα προσωπικά δεδομένα αλλά απαιτούνται από το φυσικό πρόσωπο για τη θεμελίωση, άσκηση ή την υποστήριξη νομικών αξιώσεων.
· το φυσικό πρόσωπο έχει εναντιωθεί στην επεξεργασία των δεδομένων του η οποία βασίζεται σε δημόσιο συμφέρον που επιδιώκει το Πανεπιστήμιο, περιλαμβανομένης της κατάρτισης προφίλ, και το Πανεπιστήμιο αναμένει την επαλήθευση του κατά πόσο οι νόμιμοι λόγοι του Πανεπιστημίου υπερισχύουν έναντι των λόγων του φυσικού προσώπου.  
Εφόσον επιβεβαιωθεί η κάλυψη μιας εκ των ανωτέρω προϋποθέσεων, ο Υπεύθυνος Υλοποίησης ελέγχει το έντυπο «Αρχείο Δραστηριοτήτων Επεξεργασίας» και προβαίνει στις απαιτούμενες ενέργειες με όλα τα εμπλεκόμενα μέρη για τον περιορισμό της επεξεργασίας των δεδομένων.
Εφόσον, με βάση το έντυπο «Αρχείο Δραστηριοτήτων Επεξεργασίας», έχει υπάρξει διαβίβαση των δεδομένων σε άλλη οντότητα ή σύστημα ή τρίτο μέρος, εντός ή εκτός Πανεπιστημίου, ο Υπεύθυνος Υλοποίησης μεριμνά ώστε να ενημερωθούν τα τρίτα μέρη ή συστήματα ότι το φυσικό πρόσωπο έχει αιτηθεί τον περιορισμό της επεξεργασίας των δεδομένων και θα πρέπει και αυτά να προβούν σε σχετικές ενέργειες περιορισμού της επεξεργασίας.
Επισημαίνεται ότι σε περίπτωση άρσης ενός περιορισμού, το φυσικό πρόσωπο θα πρέπει να ενημερώνεται πριν την άρση, με ευθύνη του Υπευθύνου Προστασίας Δεδομένων του Πανεπιστημίου. 
Β. Αντίρρηση στην επεξεργασία των δεδομένων
Το φυσικό πρόσωπο μπορεί να εναντιωθεί στην επεξεργασία των δεδομένων του ανά πάσα στιγμή και ειδικά αν η επεξεργασία διενεργείται για λόγους δημοσίου συμφέροντος. Επίσης, το φυσικό πρόσωπο μπορεί να εναντιωθεί στη χρήση αυτοματοποιημένης επεξεργασίας των δεδομένων του για λήψη αποφάσεων που αφορούν το άτομό του. 
Το αίτημα εξετάζεται από το Υπεύθυνο Προστασίας Δεδομένων του Πανεπιστημίου σε συνεργασία με τη Νομική Υπηρεσία του Πανεπιστημίου. Εφόσον επιβεβαιωθεί ότι δεν υπάρχουν επιτακτικοί και νόμιμοι λόγοι για την επεξεργασία, οι οποίοι υπερισχύουν των συμφερόντων, των δικαιωμάτων και των ελευθεριών του υποκειμένου των δεδομένων ή η επεξεργασία δεν απαιτείται για τη θεμελίωση, άσκηση ή υποστήριξη νομικών αξιώσεων, ο Υπεύθυνος Υλοποίησης ελέγχει το έντυπο «Αρχείο Δραστηριοτήτων Επεξεργασίας» και προβαίνει στις απαιτούμενες ενέργειες με όλα τα εμπλεκόμενα μέρη για τη διακοπή της επεξεργασίας των δεδομένων. 
Εφόσον, με βάση το έντυπο «Αρχείο Δραστηριοτήτων Επεξεργασίας», έχει υπάρξει διαβίβαση των δεδομένων σε άλλη οντότητα ή σύστημα ή τρίτο μέρος, εντός ή εκτός Πανεπιστημίου, ο Υπεύθυνος Υλοποίησης μεριμνά ώστε να ενημερωθούν τα τρίτα μέρη ή συστήματα ότι το φυσικό πρόσωπο έχει εναντιωθεί στη επεξεργασία των δεδομένων και θα πρέπει και αυτά να προβούν σε σχετικές ενέργειες διακοπής της επεξεργασίας.
[bookmark: _Hlk4582784]Με την ολοκλήρωση υλοποίησης του αιτήματος, ο Υπεύθυνος Υλοποίησης ενημερώνει τον Υπεύθυνο Προστασίας Δεδομένων προκειμένου να συνταχθεί επίσημη απάντηση και να αποσταλεί στον αιτούντα (ηλεκτρονικά ή μέσω επίσημης αλληλογραφίας), συνοδευόμενη από τα σχετικά στοιχεία (δεδομένα, τεκμήρια υλοποίησης του αιτήματος), όπου απαιτούνται.
[bookmark: _Hlk4596086]Με την ολοκλήρωση υλοποίησης του αιτήματος, ο Υπεύθυνος Υλοποίησης ενημερώνει τον Υπεύθυνο Προστασίας Δεδομένων προκειμένου να συνταχθεί επίσημη απάντηση και να αποσταλεί στον αιτούντα (ηλεκτρονικά ή μέσω επίσημης αλληλογραφίας), συνοδευόμενη από τα σχετικά στοιχεία (δεδομένα, τεκμήρια υλοποίησης του αιτήματος), όπου απαιτούνται.
Φάση 4: 	Ο Υπεύθυνος Προστασίας Δεδομένων σε ετήσια βάση εξάγει στατιστικά στοιχεία εξυπηρέτησης των αιτημάτων από το έντυπο «Μητρώο Αιτημάτων και Καταγγελιών» τα οποία περιλαμβάνουν:
· Αριθμό αιτημάτων ανά κατηγορία
· Αριθμό αιτημάτων που υλοποιήθηκαν
· Αριθμό αιτημάτων που εκκρεμούν
· Αριθμό αιτημάτων που απορρίφθηκαν
· Αριθμό αιτημάτων που είναι εκπρόθεσμα 
· Αριθμό αιτημάτων που απαιτήθηκε παράταση
Σε περίπτωση που κριθεί απαραίτητο, δρομολογούνται Διορθωτικές ή/ και Προληπτικές ενέργειες, όπως περιγράφονται στη διαδικασία «Συνεχούς παρακολούθησης και ενημέρωσης για νέες απαιτήσεις συμμόρφωσης, προσδοκίες και βέλτιστες πρακτικές», ενώ στο πλαίσιο της ανασκόπησης του Προγράμματος Προστασίας Προσωπικών Δεδομένων σύμφωνα με την ανωτέρω διαδικασία, ο Υπεύθυνος Προστασίας Δεδομένων παρουσιάζει τα αιτήματα που υποβλήθηκαν και το ιστορικό των ενεργειών για τη διαχείρισή τους.

